OBRAZLOŽENJE OPĆEG DIJELA FINANCIJSKOG PLANA

10970 – TRGOVAČKI SUD U SPLITU

Trgovački sud u Splitu 31. listopada 2024. ima 81 zaposlenika: 15 sudaca, 62 službenika i 4 namještenika.

Trgovački sud u Splitu pripada razdjelu 109 Ministarstva pravosuđa, uprave i digitalne transformacije, glava 70 Trgovački sudovi (oznaka 10970). RKP Trgovačkog suda je 3566.

Izrada prijedloga financijskog plana proračunskog korisnika temelji se na Zakonu o proračunu („Narodne novine“ broj: 144/21.), Pravilniku o proračunskom računovodstvu i Računskom planu („Narodne novine“ broj: 158/23.), Pravilniku o proračunskim klasifikacijama („Narodne novine“ broj: 4/24.) i Pravilniku o planiranju u sustavu proračuna („Narodne novine“ broj: 1/24.).

Na temelju uputa Ministarstva financija za izradu prijedloga Državnog proračuna Republike Hrvatske za razdoblje 2025.-2027. i limita koje je odredilo Ministarstvo pravosuđa, uprave i digitalne transformacije, Trgovački sud u Splitu izrađuje prijedlog financijskog plana za 2025. i projekcije za sljedeće dvije proračunske godine, a koji sadrži:

1. Opći dio financijskog plana
2. Posebni dio financijskog plana
3. Obrazloženje financijskog plana

Trgovački sud u Splitu u postupku planiranja primjenjuje modificirano novčano načelo. Podaci o prihodima i primicima te rashodima i izdacima unose se u tablice na razini skupine ekonomske klasifikacije.

1. PRIHODI I PRIMICI

Prihodi se u financijskom planu planiraju prema proračunskim klasifikacijama u planskom razdoblju u kojem se očekuje njihova naplata.

Izvori financiranja:

* 11 - opći prihodi i primici (skupina 67) - 99,9352 % ukupnog prihoda 2025.
* 31 - vlastiti prihodi (skupina 66) - 0,0199 % ukupnog prihoda 2025.
* 43 - ostalih prihodi za posebne namjene (skupina 64) - 0,0449 % ukupnog prihoda 2025.

Plan prihoda i primitaka

|  |  |  |  |  |  |  |
| --- | --- | --- | --- | --- | --- | --- |
| Odjeljak | Naziv | Izvršenje 2023. | Plan za 2024. | Plan za 2025. | Projekcija 2026. | Projekcija 2027. |
| A639000 - Vođenje sudskih postupaka iz nadležnosti trgovačkih sudova , Funkcija 033 - Sudovi, 10970 - Trgovački sud u Splitu, RKP 3566 | | | | | | |
| 11 - Opći prihodi i primici | | 1.733.123,30 | 2.618.439,00 | 2.670.795,00 | 2.496.254,00 | 2.515.150,00 |
| 6 | PRIHODI | 1.733.123,30 | 2.618.439,00 | 2.670.795,00 | 2.496.254,00 | 2.515.150,00 |
| 67 | PRIHODI IZ NADLEŽNOSTI PRORAČUNA | 1.733.123,30 | 2.618.439,00 | 2.670.795,00 | 2.496.254,00 | 2.515.150,00 |
| 31 - Vlastiti prihodi | | 718,73 | 796,00 | 531,00 | 531,00 | 531,00 |
| 6 | PRIHODI | 718,73 | 796,00 | 531,00 | 531,00 | 531,00 |
| 66 | PRIHODI OD PRODAJE PROIZ.I ROBE, PRUŽ.USLUGA, DONACIJA | 718,73 | 796,00 | 531,00 | 531,00 | 531,00 |
| 43 - Ostali prihodi za posebne namjene | | 0,00 | 133,00 | 1.200,00 | 1.200,00 | 1.200,00 |
| 6 | PRIHODI | 0,00 | 133,00 | 1.200,00 | 1.200,00 | 1.200,00 |
| 64 | Prihodi od imovine | 0,00 | 133,00 | 1.200,00 | 1.200,00 | 1.200,00 |
| Ukupno | | 1.733.842,03 | 2.619.368,00 | 2.672.526,00 | 2.497.985,00 | 2.516.881,00 |

Opći prihodi i primici obuhvaćaju prihode koje ostvarujemo iz nadležnog proračuna za financiranje redovne djelatnosti – vođenje sudskih postupaka iz nadležnosti trgovačkih sudova (A 639000).

Vlastiti prihodi odnose se na prihode od fotokopiranja i najam prostora za postavljanje samouslužnog aparata. Planiramo ostvariti vlastite prihode 2025. u iznosu 531,00 euro, projekcija za 2026. i 2027. je ista. Navedeni prihodi uplaćuju se u državni proračun te se koriste za podmirenje materijalnih rashoda prema odobrenom financijskom planu nadležnog ministarstva. Planirali smo podmiriti sljedeće materijalne rashode: uredski materijal i ostali materijalni rashodi, usluge tekućeg i investicijskog održavanja i zakupnine i najamnine. Prethodnih godina iz vlastitih prihoda podmirivali smo i reprezentaciju te ostale nespomenute rashode poslovanja.

Ostali prihodi za posebne namjene odnose se na kamate ostvarene od sredstava koja se vode na računima sudova. Planirali smo od ostvarenih prihoda podmiriti rashode za usluge tekućeg i investicijskog održavanja (2025., 2026. i 2027.). Planiramo ostvariti 1.200,00 EUR za sve tri godine.

1. RASHODI I IZDACI

Rashodi se u financijskom planu planiraju prema proračunskim klasifikacijama u planskom razdoblju u kojem se očekuje njihovo plaćanje odnosno podmirenje obveze.

Izvori financiranja:

* 11 - opći prihodi i primici (razred 3 i 4, skupine 31, 32, 34, 42, 45) - 99,9352 % ukupnih rashoda 2025.
* 31 - vlastiti prihodi (razred 3, skupina 32) - 0,0199 % ukupnih rashoda 2025.
* 43 - ostalih prihodi za posebne namjene (razred 3, skupina 32) - 0,0449 % ukupnih rashoda 2025.

Plan rashoda i izdataka

|  |  |  |  |  |  |  |
| --- | --- | --- | --- | --- | --- | --- |
| Odjeljak | Naziv | Izvršenje 2023. | Plan za 2024. | Plan za 2025. | Projekcija 2026. | Projekcija 2027. |
| A639000 - Vođenje sudskih postupaka iz nadležnosti trgovačkih sudova , Funkcija 033 - Sudovi, 10970 - Trgovački sud u Splitu, RKP 3566 | | | | | | |
| 11 - Opći prihodi i primici | | 1.733.123,30 | 2.618.439,00 | 2.670.795,00 | 2.496.254,00 | 2.515.150,00 |
| 3 | RASHODI POSLOVANJA | 1.729.244,28 | 2.356.905,00 | 2.425.514,00 | 2.487.750,00 | 2.492.400,00 |
| 4 | RASHODI ZA NABAVU NEFINANCIJSKE IMOVINE | 3.879,02 | 261.534,00 | 245.281,00 | 8.504,00 | 22.750,00 |
| 31 - Vlastiti prihodi | | 718,73 | 796,00 | 531,00 | 531,00 | 531,00 |
| 3 | RASHODI POSLOVANJA | 718,73 | 796,00 | 531,00 | 531,00 | 531,00 |
| 43 - Ostali prihodi za posebne namjene | | 0,00 | 133,00 | 1.200,00 | 1.200,00 | 1.200,00 |
| 3 | RASHODI POSLOVANJA | 0,00 | 133,00 | 1.200,00 | 1.200,00 | 1.200,00 |
| Ukupno | | 1.733.842,03 | 2.619.368,00 | 2.672.526,00 | 2.497.985,00 | 2.516.881,00 |

Ukupno planirani rashodi za 2025. iznose 2.672.526,00 eura što je povećanje od 54,14% u odnosu na izvršenje 2023. Rashodi koji se financiraju iz izvora financiranja opći prihodi i primici sastoje se od rashoda poslovanja (90,82%) i rashoda za nabavu nefinancijske imovine (9,18%). Rashodi poslovanja sastoje se od rashoda za zaposlene, materijalnih i financijskih rashoda. Na rashode za zaposlene planira se u 2025. potrošiti 82,73% ukupnog financijskog plana. U prvom prijedlogu financijskog plana planirano je više sredstava na navedenoj skupini, ali je nadležno ministarstvo odredilo limite te smo izradili plan rashoda i prihoda u skladu s istim. Nedostajat će sudu sredstava na ovoj skupini.

Najznačajniji materijalni rashodi su rashodi za usluge, a na koje se planira potrošiti 3,96 % ukupno planiranih sredstava. Trgovački sud u Splitu u 2025. planira potrošiti sredstva za materijalne rashode na sljedeći način: za naknade troškova zaposlenima planiran je iznos 55.363,00 eura, rashodi za materijal i energiju u iznosu 50.106,00 eura, rashodi za usluge 105.917,00 eura i ostali nespomenute rashodi poslovanja 2.058,00 eura. Financijski rashodi našeg suda su neznatni, čine 0,04 % ukupnog plana, a sastoje se od kamata za primljene kredite i zajmove i ostalih financijskih rashoda. Sredstva za nabavu nefinancijske imovine u 2025. u iznosu 245.281,00 eura potrošit će se za nabavu uredske opreme i namještaja, otplatu financijskog leasinga za službeno vozilo te zamjenu dijela vanjske stolarije. Zatražili smo sredstva na ovoj poziciji za obnovu fasada koji zahtjev nam je odbijen. Za materijalne rashode također su nam određeni limiti tako da prema našim procjenama nedostajat će nam sredstva na podskupini 322 radi ukidanja Uredbe Vlade RH o povoljnijim cijenama električne energije i na podskupini 329 zbog toga što više ne možemo podmirivati iste iz vlastitih prihoda.

Iz izvora financiranja 31 i 43 planiraju se podmiriti materijalni rashodi, a najznačajniji rashodi su oni koji se odnose na usluge tekućeg i investicijskog održavanja.

Rashodi prema funkcijskoj klasifikaciji

Rashodi se planiraju utrošiti na funkciju 03 – Javni red i sigurnost, 033 – sudovi.

PRIJENOS SREDSTVA IZ PRETHODNE U SLJEDEĆU GODINU

Kod vlastitih i namjenskih izvora financiranja rashodi se financiraju iz prihoda koji se ostvare tijekom tekuće godine, ali i prenesenog stanja na računu („donos“). Krajem godine postoji mogućnost da ostane određeno stanje neutrošenih sredstava na računu iz izvora financiranja 31 i 43 koje se prenosi u sljedeću godinu („odnos“). „Donos“ i „odnos“ se unosi u riznicu na razini proračunske glave.

UKUPNE I DOSPJELE OBVEZE

Obveze Trgovačkog suda u Splitu 1. siječnja 2024. iznose 13.161.000,78 eura. Nedospjele obveze na 30. lipnja 2024. iznose 14.039.574,65 eura.

Nedospjele obveze najvećim dijelom odnose se na obveze za primljene predujmove koje se nalaze na depozitnom računu suda.

Trgovački sud u Splitu zaključio je 2021. Ugovor o financijskom leasingu automobila broj 1061518 s OTP Leasing d.d. iz Zagreba koji istječe u rujnu 2026.

U financijskom planu za 2025.-2026. godinu, vezano za nabavu osobnog automobila, planirali smo kako slijedi:

|  |  |  |  |
| --- | --- | --- | --- |
| Godina | Glavnica | Kamata | Ukupno |
| 2025. | 3.485,00 | 185,00 | 3.670,00 |
| 2026. | 2.708,00 | 45,00 | 2.753,00 |

U Splitu 8. studenog 2024.

PREDSJEDNIK SUDA

Ivan Čulić